Ādažu novada pašvaldības domes
Izglītības, kultūras, sporta un sociālās komitejas 05.08.2026. sēdei

Sagatavotājs: S.Vītola 
ziņotāji: D.Landsmane

INFORMATĪVS ZIŅOJUMS 
par nepieciešamiem izstrādāt jaunus saistošos noteikumus par zupas virtuves pakalpojuma piešķiršanas kārtību Ādažu novada pašvaldības domes 2021.gada 27.oktobra saistošo noteikumu Nr.28/2021 “Par sociālo pabalstu "Zupas virtuve" 
Ādažu novadā” vietā


Šobrīd Ādažu novada pašvaldībā ir spēkā Ādažu novada pašvaldības domes 2021.gada 27.oktobra saistošie noteikumi Nr.28/2021 “Par sociālo pabalstu “Zupas virtuve” Ādažu novadā”. Saistošie noteikumi nosaka zupas virtuves kā pabalsta piešķiršanas kārtību, kas neatbilst reālai situācijai. Zupu Ādažu novada sociālā dienesta klientiem nodrošina pakalpojuma sniedzējs, kurš tiek izvēlēts normatīvo aktu noteiktā kārtībā. Papildus konstatēts, ka talonu vietā pakalpojuma sniedzējam tiek iesniegts saraksts ar personām, kuras ir tiesīgas saņemt zupas virtuves pakalpojumu un par pakalpojuma saņemšanu persona parakstās. Līdz ar to saistošajos noteikumos ir jāmaina formulējumi un jāveic korekcijas atbilstoši esošajai situācijai. 
Kā arī, izvērtējot zupas virtuves pakalpojuma sniegšanu un tā faktisko izmantošanu, konstatēts, ka pakalpojums piecu darbdienu nedēļā netiek pilnībā izmantots. Regulāri veidojas situācijas, kad daļa sagatavotās zupas paliek neizsniegta, kā arī ne visi pakalpojuma saņēmēji, kuri pieteikušies pakalpojumam, ierodas pēc ēdiena.
Tabulā norādīts trūcīgo un maznodrošināto personu skaits novadā, no kurām zupas virtuves pakalpojumu saņēma 50 personas, kas sastāda aptuveni 15%. pak
	
	2024
	2025

	Trūcīgas personas
	160
	136

	Maznodrošinātas personas
	225
	190


Ņemot vērā faktisko pieprasījumu, secināms, ka pakalpojuma nodrošināšana piecas darbdienas nedēļā nav ekonomiski pamatota un rada nelietderīgu pašvaldības finanšu līdzekļu izlietojumu, jo tiek segtas izmaksas par neizmantotu pakalpojumu.
Lai nodrošinātu efektīvāku pašvaldības budžeta līdzekļu izmantošanu, vienlaikus saglabājot iespēju iedzīvotājiem saņemt nepieciešamo atbalstu, tiek ierosināts zupas virtuves pakalpojumu nodrošināt trīs darbdienas nedēļā.
	Rādītājs
	Esošais modelis (5x/nedēļā)
	Piedāvātais modelis (3x/nedēļā)
	Starpība
	Ietaupījums, %

	Periods
	01.11.–01.05.
	01.11.2026.–30.04.2026.
	—
	—

	Izdales dienas nedēļā
	5
	3
	−2
	—

	Izdales dienu skaits periodā
	123
	≈ 78
	−45
	—

	Porcijas dienā
	50
	50
	0
	—

	Cena par porciju (ar PVN)
	4,20 EUR
	4,20 EUR
	0
	—

	Kopējās izmaksas
	25 830 EUR
	16 380 EUR
	−9 450 EUR
	−36,6 %



Ņemot vērā iespējamas izejvielu un energoresursu cenu izmaiņas piegādes periodā, budžetā ieteicams paredzēt rezervi cenu pieaugumam, lai pakalpojums netiktu pārtraukts vai jāsamazina porciju skaits sezonas laikā.

	Scenārijs
	Cena / porcija
	Izdales dienas (≈78) × 50 porcijas
	Kopā

	Esošā cena
	4,20 EUR
	3 900 porcijas
	16 380 EUR

	+5 % sadārdzinājums
	4,41 EUR
	3 900 porcijas
	17 199 EUR

	+10 % sadārdzinājums
	4,62 EUR
	3 900 porcijas
	18 018 EUR

	+15 % sadārdzinājums
	4,83 EUR
	3 900 porcijas
	18 837 EUR


Plānotās izmaiņas ļaus pielāgot pakalpojuma apjomu faktiskajam pieprasījumam, samazināt pārtikas atkritumu daudzumu un novērst nepamatotu budžeta līdzekļu izlietojumu, vienlaikus saglabājot sociālā atbalsta pieejamību personām, kurām tas nepieciešams.
Ieguvumi no izmaiņām:
· pašvaldības finanšu līdzekļu racionālāka un lietderīgāka izmantošana;
· pārtikas atkritumu apjoma samazināšana;
· pakalpojuma apjoma pielāgošana faktiskajam pieprasījumam;
· iespēja ietaupītos finanšu līdzekļus novirzīt citu sociālo pakalpojumu vai sociālās palīdzības nodrošināšanai;
· efektīvāka pakalpojuma plānošana un organizēšana, samazinot neizmantoto porciju skaitu;
· saglabāta iespēja sociāli mazaizsargātām personām saņemt siltu ēdienu regulāri vairākas reizes nedēļā.
Ņemot vērā iepriekš minēto, atbalstīt jaunu noteikumu izstrādi un zupas virtuves pakalpojuma samazināšanu līdz 3 darbdienām nedēļā.

